200 
Af slige Tilfældigheder afhænger ofte ogsaa i Videnskaben 
Løsningen af store og vigtige Problemer. Var Hr. Claussen 
ikke ganske tilfældigt redet ind til Curvelo netop hiin Dag, 
og var han ikke ligesaa tilfældigt der kommen i:Samtale 
med vore Reisende, vilde disse efter høist et Par Dages 
Ophold være dragne videre, faa Dagsreiser vilde have ført - 
dem ud af de paa Huler rige Egne, og der er al Grund 
til at antage, at. Lunds videnskabelige Bane isaafald vilde 
være bleven en ganske anden, og at han aldrig vilde have 
hentet sig den smukkeste af de Krandse, som Videnskaben 
har rakt ham. Det kan saaledes ikke nægtes, at Claussen 
gav den første og tilfældige Anledning til Lunds senere 
rige videnskabelige Virksomhed, og dette har Lund ogsaa 
stedse selv beredvilligt erkjendt, men ligesaa vist er det, 
at han iøvrigt aldeles ingen Andeel har i denne; de RKe- 
sultater, den har bragt, tilhøre Lund og ham alene. 
Lund kunde dog ikke med det samme blive i Curvelo 
for strax at begynde Huleundersøgelserne; hverken tillode 
hans Forpligtelser mod hans Reisefælle ham at gjøre det, 
og heller ikke var han forsynet med hele den Udrustning 
og de Redskaber han behøvede for at foretage dem. Han 
bestemte sig derfor til foreløbigt at ledsage Hr. Riedel til 
Kio de Janeiro, der at gjøre de nødvendige Indkjøb, og 
saa alene at vende tilbage til Curvelo. 
Han naaede dog kun til Ouro-Preto, Hovedstaden i 
Provindsen Minas Geraes; her blev hans Reisefælle an- 
greben af en farlig Sygdom, som i en Række af Uger 
fængslede ham til Sygeleiet. Da han endelig kom sig, 
havde han tabt Lysten til at fortsætte Reisen overeens- 
stemmende med den oprindelige Plan og foretrak saa hur- 
tigt som muligt at vende tilbage til sin Familie i Rio ad 
den nærmeste Vei. 
